CELEX: 32022D0494
Language: lt
Date: 1648166400000
Title: Komisijos sprendimas (ES) 2022/494 2022 m. kovo 25 d. kuriuo patvirtinamas Airijos dalyvavimas įgyvendinant Europos Parlamento ir Tarybos reglamentą (ES) 2021/693, kuriuo nustatoma Teisingumo programa

2022 3 28   
               
               
                  LT
               
               
                  Europos Sąjungos oficialusis leidinys
               
               
                  L 100/59
               
            
         KOMISIJOS SPRENDIMAS (ES) 2022/494
         2022 m. kovo 25 d.
         kuriuo patvirtinamas Airijos dalyvavimas įgyvendinant Europos Parlamento ir Tarybos reglamentą (ES) 2021/693, kuriuo nustatoma Teisingumo programa
         EUROPOS KOMISIJA,
         atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, ypač į jo 4 straipsnį,
         atsižvelgdama į Airijos pranešimą dėl jos pageidavimo pripažinti 2021 m. balandžio 28 d. Europos Parlamento ir Tarybos reglamentą (ES) 2021/693, kuriuo nustatoma Teisingumo programa ir panaikinamas Reglamentas (ES) Nr. 1382/2013 (1), ir jo laikytis,
         kadangi:
         
                     (1)
                  
                  
                     2021 m. lapkričio 22 d. raštu Airija pranešė apie pageidavimą pripažinti Reglamentą (ES) 2021/693 ir jo laikytis;
                  
               
                     (2)
                  
                  
                     Reglamente (ES) 2021/693 nenustatyta jokių sąlygų dėl Airijos dalyvavimo;
                  
               
                     (3)
                  
                  
                     laikantis Sutarties dėl Europos Sąjungos veikimo 331 straipsnio 1 dalyje nurodytos procedūros, Airijos dalyvavimas įgyvendinant Reglamentą (ES) 2021/693 turėtų būti patvirtintas,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamas Airijos dalyvavimas įgyvendinant Reglamentą (ES) 2021/693.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. kovo 25 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 156, 2021 5 5, p. 21.